АҞӘА, рашәара 25 – Sputnik. Урыстәылантәи Аԥсныҟа анаркотикқәа аҳәаа иахызгоз ахаҵа автомашьынатә аушьҭырҭатә ҭыԥ "Адлер" аҿы дааныркылеит, ҳәа аанацҳауеит Урыстәыла АШәМ Краснодартәи атәылаҿацә аҿы аҳәаахьчаратә усбарҭа апресс-маҵзура.
40-шықәса зхыҵуа ахаҵа игәаҭараан иеиқәа аџьыба иҭырхит аилаҳәара. Ахаҵа иҿы иқәшаҳаҭхеит аилаҳәара анаркотикатә маҭәашьар "соль" ҳәа изышьҭо шылаԥсо азы. Уи схазы иаазгоит", - иҳәеит иара.
Урыстәыла АШәМ Краснодартәи атәылаҿацә аҿы аҳәаахьчаратә усбарҭа аусзуҩцәа аилаҳәара илаз аексперт-криминалисттә ҟәшахьы инарышьҭит ахимиатә експертизазы.
"Аекспертиза ишьақәнарӷәӷәеит аилаҳәара илаз шнаркотикатә маҭәашьарыз— N-метилефедрон шакәыз", - аҳәоит адырраҭараҿы.
Еизго аматериалқәа ашьаус ахацыркразы Шәача ААР ахь инашьҭуп.